CELEX: 22004D1214(01)
Language: sl
Date: 2004-10-26 00:00:00
Title: Sklep št. 1/2004 mešanega odbora EU/Islandije in Norveške, ustanovljenega s sporazumom, sklenjenim med Svetom Evropske unije ter Republiko Islandijo in Kraljevino Norveško, o pridružitvi obeh držav k izvajanju, uporabi in razvoju schengenskega pravnega reda, o spremembi Sklepa št. 1/1999 z dne 29. junija o sprejetju poslovnika

14.12.2004   
            
            
               SL
            
            
               Uradni list Evropske unije
            
            
               C 308/1
            
         Sklep št. 1/2004 mešanega odbora EU/Islandije in Norveške, ustanovljenega s sporazumom, sklenjenim med Svetom Evropske unije ter Republiko Islandijo in Kraljevino Norveško, o pridružitvi obeh držav k izvajanju, uporabi in razvoju schengenskega pravnega reda, o spremembi Sklepa št. 1/1999 z dne 29. junija o sprejetju poslovnika
   (2004/C 308/01)
   MEŠANI ODBOR JE –
   ob upoštevanju člena 15(2) poslovnika (1) –
   SKLENIL:
   Člen 1
   Poslovnik mešanega odbora se spremeni na naslednji način:
   V členu 1 se po zadnjem stavku doda naslednji stavek:
   
      „Delegaciji, ki zastopata vladi Islandije in Norveške, lahko predsedstvo mešanega odbora na ravni visokih uradnikov in ministrov odstopita drugi delegaciji, ki je pripravljena prevzeti to nalogo.“
   
   Člen 5(2) se spremeni, kot sledi:
   
      „Za sprejemanje sklepov mešanega odbora je potrebna navzočnost vsaj polovice članov Sveta, delegacij Islandije in Norveške na ministrski ravni ter člana Komisije.“
   
   Člen 2
   Ta sklep začne veljati z dnem sprejetja.
   Člen 3
   Ta sklep se objavi v Uradnem listu Evropske unije. Islandija in Norveška sta odgovorni za njegovo uradno objavo v svojih državah.
   
      V Luxembourgu, 26. oktobra 2004
      
         
            Za mešani odbor
         
         
            Predsednik
         
         
            
      
   
   
      (1)  UL C 211, 23.7.1999, str. 9.